pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตรัฐกาตาร์ประจำประเทศไทยเข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
วันอังคารที่ 27 พฤศจิกายน 2561
เอกอัครราชทูตรัฐกาตาร์ประจําประเทศไทยเข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
เอกอัครราชทูตรัฐกาตาร์ประจําประเทศไทยเข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
วันนี้ (27 พ.ย. 2561) เวลา 11.00 น. เชค ญัสซิม บิน อับดุลเราะฮ์มาน บิน มุฮัมมัด อาลอับดุลเราะฮ์มาน อัษษานี (H.E. Sheikh Jassim Bin Abdulrahman Bin Mohammed Alabdulrahman Al-Thani)เอกอัครราชทูตรัฐกาตาร์ประจําประเทศไทย เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง) ณ ห้องรับรอง 1 ตึกบัญชาการ1 ทําเนียบรัฐบาล สรุปสาระสําคัญดังนี้
รองนายกรัฐมนตรีและเอกอัครราชทูตรัฐกาตาร์ประจําประเทศไทยต่างยินดีที่ทั้งสองประเทศมีความสัมพันธ์ที่ราบรื่น และต่างแสดงความขอบคุณซึ่งกันและกันที่ช่วยขับเคลื่อนความร่วมมือของทั้งสองฝ่ายให้ใกล้ชิดมากยิ่งขึ้น โอกาสนี้ ทั้งสองฝ่ายยังหารือถึงความร่วมมือด้านยุติธรรม โดยรองนายกรัฐมนตรีกล่าวว่า สถาบันเพื่อการยุติธรรมแห่งประเทศไทย (องค์การมหาชน) หรือ Thailand Institute of Justice (TIJ) ร่วมกับกรอบความร่วมมือต่าง ๆ ของกระทรวงยุติธรรม จะเป็นหน่วยงานที่จะประสานความร่วมมือกับนานาชาติ รวมทั้งกาตาร์ ในการดําเนินความร่วมมือในด้านต่าง ๆ ทั้งด้านกฎหมาย สิทธิมนุษยชน และการดูแลผู้ต้องขัง เป็นต้น
นอกจากนี้ เอกอัครราชทูตรัฐกาตาร์ประจําประเทศไทยยังเน้นย้ําถึงความพร้อมในการรับเสด็จพระเจ้าหลานเธอ พระองค์เจ้าพัชรกิติยาภา ซึ่งทรงมีหมายกําหนดการจะเสด็จเยือนกาตาร์ ตามคํากราบทูลเชิญของนายกรัฐมนตรีกาตาร์ระหว่างวันที่ 26-29 ธันวาคม 2561 เพื่อทรงแลกเปลี่ยนความรู้เกี่ยวกับการขจัดปัญหาอาชญากรรมโดยใช้กีฬาเป็นกลไกในการแก้ไข และยินดีเป็นอย่างยิ่งที่รองนายกรัฐมนตรีจะร่วมเดินทางไปกาตาร์ครั้งนี้ด้วย หวังว่าการเยือนครั้งนี้จะประสบผลสําเร็จและเกิดผลลัพธ์อย่างเป็นรูปธรรม โอกาสนี้ เอกอัครราชทูตรัฐกาตาร์ประจําประเทศไทยยังกล่าวเชิญรองนายกรัฐมนตรีไปร่วมงานวันชาติของรัฐกาตาร์ ณ สถานเอกอัครราชทูตรัฐกาตาร์ประจําประเทศไทยในเดือนธันวาคมนี้ด้วย ซึ่งรองนายกรัฐมนตรียินดีรับไปพิจารณา ซึ่งหากสะดวกก็ยินดีไปร่วมงานดังกล่าว
รัฐบาลไทย-ข่าวทำเนียบรัฐบาล-ถ้าไม่มีเจลแอลกอฮอล์ จะสามารถใช้อะไรฆ่าเชื้อไวรัสโควิด-19 แทนได้บ้าง ??
วันพฤหัสบดีที่ 16 เมษายน 2563
ถ้าไม่มีเจลแอลกอฮอล์ จะสามารถใช้อะไรฆ่าเชื้อไวรัสโควิด-19 แทนได้บ้าง ??
ไม่มีเจลแอลกอฮอล์ ใช้อะไรฆ่าเชื้อไวรัสแทนได้บ้าง ?
Q : ถ้าไม่มีเจลแอลกอฮอล์ จะสามารถใช้อะไรฆ่าเชื้อไวรัสโควิด-19 แทนได้บ้าง ??
A : ใช้น้ําสบู่ ผงซักฟอก หรือน้ํายาฟอกขาว โดยผสมในอัตราส่วนที่กําหนด และอย่าลืมสวมถุงมือยางเวลาใช้ทุกครั้ง
รัฐบาลไทย-ข่าวทำเนียบรัฐบาล-ทอดกฐินสามัคคีเพื่อสมทบทุนสร้างอาคารใหม่โรงพยาบาลหลวงพ่อทวีศักดิ์ ชุตินธโร อุทิศ (หลวงพ่อเสือดำ)
วันจันทร์ที่ 21 พฤศจิกายน 2559
ทอดกฐินสามัคคีเพื่อสมทบทุนสร้างอาคารใหม่โรงพยาบาลหลวงพ่อทวีศักดิ์ ชุตินธโร อุทิศ (หลวงพ่อเสือดํา)
ทอดกฐินสามัคคีเพื่อสมทบทุนสร้างอาคารใหม่โรงพยาบาลหลวงพ่อทวีศักดิ์ ชุตินธโร อุทิศ (หลวงพ่อเสือดํา)
พลเอก อุดมเดช สีตบุตร รัฐมนตรีช่วยว่าการกระทรวงกลาโหม เป็นเจ้าภาพทอดกฐินสามัคคีเพื่อสมทบทุนสร้างอาคารใหม่โรงพยาบาลหลวงพ่อทวีศักดิ์ ชุตินธโร อุทิศ (หลวงพ่อเสือดํา) ณ วัดศรีนวลธรรมวิมล ซอยเพชรเกษม ๘๑ เขตหนองแขม กรุงเทพมหานคร เมื่อวันที่ 13 พฤษจิกายน 2559
การทอดกฐินนั้นเป็นประเพณีที่สําคัญของพุทธศาสนิกชนอย่างหนึ่ง นิยมทํากันตั้งแต่วันแรมค่ําเดือนสิบเอ็ด ไปจนถึงกลางเดือนสิบสอง ในการทอดกฐิน คือ การนําผ้ากฐินไปวางไว้ต่อหน้าพระสงฆ์อย่างต่ําห้ารูป แล้วให้พระสงฆ์รูปใดรูปหนี่งที่ได้รับมอบหมาย จากคณะสงฆ์เป็นเอกฉันท์ให้เป็นผู้รับกฐินนั้น และการทอดกฐินยังเป็นประเพณีที่พุทธศาสนิกชนได้ยึดถือปฏิบัติสืบทอดกันมาเป็นเวลา ช้านาน ตั้งแต่ครั้งสมัยพุทธกาล เป็นการรวมพลังแห่งความสามัคคี ทั้งกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่และวัฒนาถาวรสืบไป
รัฐบาลไทย-ข่าวทำเนียบรัฐบาล-“บิ๊กป้อม”เปิดสัมมนาผู้บริหารแรงงาน ย้ำ ร่วมกันนำองค์กรก้าวไปสู่การปฏิรูปประเทศ
วันอังคารที่ 4 กันยายน 2561
“บิ๊กป้อม”เปิดสัมมนาผู้บริหารแรงงาน ย้ํา ร่วมกันนําองค์กรก้าวไปสู่การปฏิรูปประเทศ
ร.นรม.และ รมว.กลาโหม เปิดงานสัมมนาผู้บริหารกระทรวงแรงงาน ย้ํา ตื่นตัว ร่วมกันแก้ไขปัญหา ผนึกกําลังขับเคลื่อนองค์กรสู่ความสําเร็จ วางรากฐานให้แรงงานหลุดพ้นกับดักรายได้ปานกลาง นําพาประเทศสู่ความมั่นคง มั่งคั่ง ยั่งยืน โดยมีข้าราชการการเมือง บริหาร อํานวยการ
ร.นรม.และ รมว.กลาโหม เปิดงานสัมมนาผู้บริหารกระทรวงแรงงาน ย้ํา ตื่นตัว ร่วมกันแก้ไขปัญหา ผนึกกําลังขับเคลื่อนองค์กรสู่ความสําเร็จ วางรากฐานให้แรงงานหลุดพ้นกับดักรายได้ปานกลาง นําพาประเทศสู่ความมั่นคง มั่งคั่ง ยั่งยืน โดยมีข้าราชการการเมือง บริหาร อํานวยการเข้าร่วม 300 คน
เมื่อวันที่ 4 กันยายน 2561 พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดการสัมมนาผู้บริหารระดับสูงของกระทรวงแรงงาน “ทิศทางการบริหารด้านแรงงานตามแนวทางยุทธศาสตร์ชาติ...สู่การปฏิรูปประเทศ”ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า กระทรวงแรงงาน มีความเกี่ยวข้องกับความมั่นคง เศรษฐกิจ และสังคม โดยเฉพาะการบริหารจัดการด้านแรงงาน เป็นงานที่ส่งผลต่อการพัฒนาประเทศในห้วงการปฏิรูปประเทศ เพื่อนํายุทธศาสตร์ชาติ และแผนปฏิรูปประเทศไปสู่การปฏิบัติ ผู้บริหารของกระทรวงเป็นบุคคลสําคัญที่มีบทบาทในการบริหารขับเคลื่อนและชี้นําองค์กร การสัมมนาในวันนี้นับเป็นจุดเริ่มต้นในการตื่นตัวร่วมกันแก้ไขปัญหาต่าง ๆ ของกระทรวงแรงงานให้ก้าวไปสู่ปี 2562 อยากให้ทุกคนมีกําลังใจในการทํางานและมั่นใจว่าจะผนึกกําลังร่วมกันขับเคลื่อนองค์กรไปสู่ความสําเร็จในการวางรากฐานที่มั่นคงด้านแรงงานอย่างเป็นรูปธรรม เป็นกลไกสําคัญในการพัฒนาประเทศให้หลุดพ้นกับดักรายได้ปานกลาง ลดความเหลื่อมล้ําในสังคม และนําพาประเทศไปสู่ “ความมั่นคง มั่งคั่ง ยั่งยืน” พล.อ.ประวิตรฯ ยังได้กําชับให้กระทรวงแรงงานดําเนินการอย่างเต็มที่ในการดูแลแรงงานภาคประมงเพื่อให้ประเทศไทยหลุดพ้นจาก IUU Fishing
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า การสัมมนาจัดขึ้นระหว่างวันที่ 4 - 8 ก.ย. 61 เพื่อให้ผู้บริหารกระทรวงแรงงานรับทราบทิศทางการดําเนินงานของประเทศและการเตรียมภารกิจด้านแรงงานให้สอดคล้องกับยุทธศาสตร์ชาติและทิศทางการปฏิรูปประเทศ ตลอดจนระดมความคิดเห็นไปสู่การจัดทําและขับเคลื่อนนโยบายเน้นหนักปี 2562 โดยมีข้าราชการฝ่ายการเมือง ผู้บริหารระดับต้น/ระดับสูง ผู้อํานวยการระดับต้น/ระดับสูง ข้าราชการระดับชํานาญการพิเศษ จํานวน 300 คน ซึ่งวันที่ 4 -5 ก.ย.61 เป็นการบรรยายเชิงวิชาการในหัวข้อ การขับเคลื่อนยุทธศาสตร์ชาติและการปฏิรูปประเทศที่เกี่ยวข้องกับกระทรวงแรงงาน การเตรียมแรงงานสู่ไทยแลนด์ 4.0 การสร้างแรงงานคุณภาพ (Super Worker) การเตรียมพร้อมของแรงงานไทยกับผลกระทบจากดิสรัปชั่นเทคโนโลยีในภาคเกษตร อุตสาหกรรมและบริการ ตามรอยเส้นทางมังกร...สู่ทิศทางการปฏิรูปประเทศ เป็นต้น ณ ห้องประชุมจอมพล ป.พิบูลสงคราม ชั้น 5 และวันที่ 6 - 8 ก.ย. 61 เป็นการสัมมนาระดมความคิดเห็นเกี่ยวกับการแก้ไขปัญหาแรงงานไทยลักลอบไปทํางานต่างประเทศ การสร้างแรงงานคุณภาพ (Super Worker) การเตรียมความพร้อมด้านแรงงานเพื่อรองรับสังคมผู้สูงอายุ การพัฒนาคุณภาพชีวิตแรงงานนอกระบบ การแก้ไขปัญหาขาดแคลนแรงงานเชิงระบบ เพื่อกําหนดทิศทางของกระทรวงแรงงาน ณ สถาบันพัฒนาบุคลากรกระทรวงแรงงาน อ.เชียงแสน จ.เชียงราย
------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
4 กันยายน 2561
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงนิวเดลี และทีมประเทศไทยในอินเดีย ส่งคนไทย 200 คนกลับถึงบ้านอย่างปลอดภัย [กระทรวงการต่างประเทศ]
วันพุธที่ 29 เมษายน 2563
สถานเอกอัครราชทูต ณ กรุงนิวเดลี และทีมประเทศไทยในอินเดีย ส่งคนไทย 200 คนกลับถึงบ้านอย่างปลอดภัย [กระทรวงการต่างประเทศ]
สถานเอกอัครราชทูต ณ กรุงนิวเดลี และทีมประเทศไทยในอินเดีย ส่งคนไทย 200 คนกลับถึงบ้านอย่างปลอดภัยแล้วในเช้าวันนี้ (28 เม.ย. 2563)
วันที่ 28 เม.ย. 2563 สถานเอกอัครราชทูต ณ กรุงนิวเดลี ด้วยความร่วมมือจากทีมประเทศไทย ได้ส่งคนไทยที่ประสงค์จะเดินทางกลับมาตุภูมิจากอินเดียในช่วงสถานการณ์ COVID-19 จํานวน 200 คน แบ่งเป็น (1) นักท่องเที่ยว 97 คน (48.5%) (2) นักเรียน/นักศึกษา 74 คน (37%) (3) คนทํางาน 23 คน (รวม GM และทีม บมจ. การบินไทยทั้งหมดในเดลี (11.5%) (4) พระภิกษุ 3 รูป (1.5%) และ (5) ผู้ที่อยู่อาศัยในอินเดีย 3 คน (1.5%)
ทั้งนี้ มีผู้ตั้งครรภ์ 3 คน ด้วย ขณะนี้​ ทุกคนเข้ารับการกักตัวครบถ้วนในสถานที่ที่รัฐบาลกําหนด (state quarantine) เป็นเวลา 14 วัน
สถานเอก​อัครราชทูต​ฯ​ และทีมประเทศไทยภูมิใจที่ได้พาคนไทยทุกคนกลับบ้าน และขอขอบคุณรัฐบาล​ หน่วยงานที่เกี่ยวข้องทุกหน่วย และผู้ที่มีส่วนร่วมทุกคนมา ณ ที่นี้
รัฐบาลไทย-ข่าวทำเนียบรัฐบาล-ศิลปาชีพ ประทีปไทย OTOP ก้าวไกล ด้วยพระบารมี
วันอังคารที่ 14 สิงหาคม 2561
ศิลปาชีพ ประทีปไทย OTOP ก้าวไกล ด้วยพระบารมี
รัฐบาลเชิญชวนประชาชนเที่ยวชมงานศิลปาชีพประทีปไทย OTOP ก้าวไกลด้วยพระบารมี ตั้งแต่วันนี้ – 19 ส.ค.61 ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี
อาทิตย์ที่ 12 ส.ค.61
ศิลปาชีพ ประทีปไทย OTOP ก้าวไกล ด้วยพระบารมี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเที่ยวชมงานศิลปาชีพประทีปไทย OTOP ก้าวไกลด้วยพระบารมี ตั้งแต่วันนี้ – 19 ส.ค.61 ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี ภายในงาน นิทรรศการเฉลิมพระเกียรติสมเด็จพระเจ้าอยู่หัวและสมเด็จพระนางเจ้าสิริกิติ์พระบรมราชินีนาถในรัชกาลที่ 9 การจัดจําหน่ายผลิตภัณฑ์จากมูลนิธิส่งเสริมศิลปาชีพ เช่น ย่านลิเภา งานสลักหนัง งานตกแต่งด้วยปีกแมลงทับ เป็นต้น นอกจากนี้ ยังมีนิทรรศการผ้าไทย ได้แก่ ผ้าฝ้ายจากโครงการผ้าทออีสานสู่สากล ผ้าไหมตรานกยูงพระราชทาน ผ้าอัตลักษณ์จังหวัด และผ้าจากชนชาติพันธุ์ต่าง ๆ ผลิตภัณฑ์ OTOP โดดเด่น 40 จังหวัด รวมกว่า 2,000 บูธ จึงขอเชิญชวนผู้ที่สนใจเข้าร่วมงาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีถวายพระพรชัยมงคลและถวายพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560
วันศุกร์ที่ 28 กรกฎาคม 2560
พิธีถวายพระพรชัยมงคลและถวายพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560
กระทรวงอุตสาหกรรม จัดพิธีถวายพระพรชัยมงคลและถวายพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560
วันนี้ (28 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีถวายพระพรชัยมงคลและถวายพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560 โดยมีนายสมชาย หาญหิรัญ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมงาน ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.อุตฯ วางพวงมาลา ในพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันอังคารที่ 23 ตุลาคม 2561
ก.อุตฯ วางพวงมาลา ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ก.อุตฯ วางพวงมาลา ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2561) เวลา 09.30 น. นายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม เป็นประธานในพิธีวางพวงมาลา ของกระทรวงอุตสาหกรรม ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 12 พฤษภาคม 2563
วันอังคารที่ 12 พฤษภาคม 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,798 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.40 ของผู้ป่วย
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่12 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,798 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.40 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 2 ราย
(มีประวัติสัมผัสกับผู้ป่วยยืนยันรายก่อนหน้านี้ พบที่กรุงเทพฯ และนราธิวาส) ไม่มีรายงานผู้เสียชีวิต รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,017 ราย
จากข้อมูลรายงานวันนี้ ผู้ติดเชื้อทั้ง 2 ราย ติดจากการสัมผัสกับคนในครอบครัวและคนใกล้ชิด ซึ่งสาเหตุหลักมาจากการรับเชื้อภายนอกเข้ามาในบ้าน ผู้ที่ออกนอกบ้านจึงเป็นบุคคลที่มีความเสี่ยงที่อาจนําเชื้อเข้ามาให้คนในครอบครัว ดังนั้น ขอให้ประชาชนปฏิบัติตามมาตรการของกระทรวงสาธารณสุขอย่างเคร่งครัด ทั้งขณะที่อยู่ในบ้านและนอกบ้าน โดยการสวมหน้ากากอนามัย/หน้ากากผ้า เว้นระยะห่างระหว่างบุคคล ล้างมือบ่อยๆ ด้วยน้ําและสบู่ หรือแอลกอฮอล์เจล สําหรับผู้ที่ทํางานนอกบ้าน เมื่อกลับถึงบ้านให้รีบเปลี่ยนเสื้อผ้า อาบน้ําทําความสะอาดร่างกายทันที จัดให้มีพื้นที่สะอาดส่วนกลางภายในบ้าน ไม่นําสัมภาระที่ใช้นอกบ้านเข้ามาในบริเวณนี้ อาทิ รองเท้า กระเป๋า เสื้อผ้าที่สวมใส่แล้ว เพื่อลดโอกาสการนําเชื้อจากนอกบ้านมาติดสมาชิกในครอบครัว
สําหรับการติดเชื้อภายในครอบครัวส่วนใหญ่มาจากการติดระหว่างคู่สามี-ภรรยา ส่งผลให้ลูก พ่อ-แม่ คนใกล้ชิดติดเชื้อตามมาได้ สิ่งสําคัญที่สุดในการป้องกันการแพร่เชื้อสู่คนที่รัก คือ การเว้นระยะห่าง หลีกเลี่ยงการ
คลุกคลีใกล้ชิด เช่น กอด จูบ ไม่ไอ จามใส่กัน เมื่อป่วยต้องใส่หน้ากากอนามัย และแยกสํารับอาหาร เพื่อป้องการการเกิดผู้ป่วยรายใหม่จากการสัมผัสใกล้ชิดในครอบครัว
****************************** 12 พฤษภาคม 2563
รัฐบาลไทย-ข่าวทำเนียบรัฐบาล-“ดีอีเอส” เร่งติดตามผลการประเมิน ITA ยกระดับการบริหารราชการอย่างมีคุณธรรมและความโปรงใส ตามมติ ครม. มุ่งยกระดับหน่วยงานภาครัฐทั่วประเทศลดปัญหาทุจริตคอรัปชั่น
วันศุกร์ที่ 19 มิถุนายน 2563
“ดีอีเอส” เร่งติดตามผลการประเมิน ITA ยกระดับการบริหารราชการอย่างมีคุณธรรมและความโปรงใส ตามมติ ครม. มุ่งยกระดับหน่วยงานภาครัฐทั่วประเทศลดปัญหาทุจริตคอรัปชั่น
“ดีอีเอส” เร่งติดตามผลการประเมิน ITA ยกระดับการบริหารราชการอย่างมีคุณธรรมและความโปรงใส ตามมติ ครม. มุ่งยกระดับหน่วยงานภาครัฐทั่วประเทศลดปัญหาทุจริตคอรัปชั่น
นายภูเวียง ประคํามินทร์ รองปลัดกระทรวงฯ และหัวหน้าศูนย์ปฏิบัติการต่อต้านการทุจริตให้เกียรติเป็นประธานการประชุมคณะทํางานการประเมินคุณธรรมและความโปร่งใสในหน่วยงานภาครัฐ (ITA) ประจําปี พ.ศ. 2563 ครั้งที่ 2/ 2563 ณ ห้องประชุม 802 ชั้น 8 สํานักปลัดกระทรวงดิจิทัลฯ เมื่อวันที่ 19 มิถุนายน 2563 โดยการประชุมครั้งนี้ ได้กํากับติดตามผลการดําเนินงานของแต่ละสํานัก/กอง/กลุ่ม/ศูนย์ ภายในกระทรวงดิจิทัลฯ และการประเมินดังกล่าวเป็นไปตามกรอบการรายงานแบบตรวจการเปิดเผยข้อมูลสาธารณะ (OIT) ประกอบตัวชี้วัดของการประเมินคุณธรรมและความโปร่งใสในหน่วยงานภาครัฐ (ITA) (Integrity and Transparency Assessment: ITA) เป็นการประเมินที่มีจุดมุ่งหมายที่จะก่อให้เกิดการปรับปรุงพัฒนาด้านคุณธรรมและความโปร่งใสในหน่วยงานภาครัฐ โดยถือเป็นการประเมินที่ครอบคลุมหน่วยงานภาครัฐทั่วประเทศ ซึ่งเป็นไปตามมติคณะรัฐมนตรี ให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ ในปีงบประมาณ พ.ศ. 2561 – 2564 ซึ่งใช้แนวทางและเครื่องมือการประเมินตามที่สํานักงาน ป.ป.ช. กําหนด ทั้งนี้ การประเมิน ITA ถือเป็นเครื่องมือหนึ่งที่หน่วยงานภาครัฐทั่วประเทศได้มีส่วนร่วมกันส่งเสริม ให้การบริหารราชการของประเทศไทยให้เป็นไปอย่างมีคุณธรรมและความโปร่งใส และส่งผลให้การทุจริตในภาพรวมของประเทศลดน้อยลงไปได้ ไม่มากก็น้อย ซึ่งในระยะยาวก็ยังสามารถสะท้อนถึงการรับรู้ในระดับสากลได้อีกด้วย
*********************
รัฐบาลไทย-ข่าวทำเนียบรัฐบาล-รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
วันจันทร์ที่ 22 มิถุนายน 2563
รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
วันนี้ (22 มิ.ย.63) เวลา 09.30 น. ณ ห้องประชุมคณะรัฐมนตรี ชั้น 2 อาคารสํานักเลขาธิการคณะรัฐมนตรี ทําเนียบรัฐบาล นาย วิษณุ เครืองาม รองนายกรัฐมนตรี เป็นประธานการประชุมคณะกรรมการอํานวยการต่อต้านทุจริตแห่งชาติ ครั้งที่ 1/2563 โดยมีหน่วยงานที่เกี่ยวข้องเข้าร่วมประชุม สรุปสาระสําคัญ ดังนี้
ที่ประชุมรับทราบมติคณะรัฐมนตรี เรื่อง กลไกเฝ้าระวังการใช้จ่ายงบประมาณตามพระราชกําหนดให้อํานาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 เมื่อวันที่ 16 มิ.ย. 63 ในโอกาสนี้ สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) จึงได้รายงานผลการดําเนินงานของศูนย์ปฏิบัติการเฝ้าระวังการใช้จ่ายงบประมาณ พรก. กู้เงินฯ 400,000 ล้านบาท โดยศูนย์อํานวยการต่อต้านการทุจริตแห่งชาติ (ศอตช.) พร้อมเสนอกลไก 4 ด้านในการดําเนินงาน ประกอบไปด้วย การเฝ้าระวังและแจ้งเบาะแส การป้องกันและลดโอกาสการทุจริต การตรวจสอบข้อเท็จจริง และ การดําเนินมาตรการทางปกครอง วินัย อาญา ทั้งนี้ ประชาชนสามารถแจ้งเบาะแสร้องเรียน รวมถึงตรวจสอบโครงการการใช้จ่าย พรก. กู้เงินฯ ได้ทางwww.pacc.go.thหรือสายด่วน 1206 เพื่อสร้างความโปร่งใส และความเชื่อมั่นให้แก่ประชาชน
นอกจากนี้ ที่ประชุมยังมีมติเห็นชอบการเพิ่มองค์ประกอบคณะกรรมการอํานวยการต่อต้านการทุจริตแห่งชาติ โดยเพิ่มปลัดสํานักนายกรัฐมนตรี และเลขาธิการกองอํานวยการรักษาความมั่นคงภายในราชอาณาจักร เพื่อเพิ่มประสิทธิภาพในการบูรณาการแก้ไขปัญหาความเดือดร้อนของประชาชน รวมถึงที่ประชุมมีมติเห็นชอบแต่งตั้งคณะอนุกรรมการ 4 คณะ ได้แก่ คณะอนุกรรมการป้องกันการทุจริตประพฤติมิชอบ คณะอนุกรรมการสนับสนุนและติดตามการดําเนินตามยุทธศาสตร์ชาติ คณะอนุกรรมการขับเคลื่อนและปราบปรามการทุจริตประพฤติมิชอบ และ คณะอนุกรรมการเสริมสร้างการรับรู้และการมีส่วนร่วม เพื่อเน้นการส่งเสริมให้หน่วยงานรัฐเผยแพร่ข้อมูลการดําเนินงานใช้จ่ายงบประมาณแก่ประชาชน ลดการทุจริต สนับสนุนการทํางานร่วมกันของภาครัฐและภาคประชาสังคม
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชวนช้อปสนั่นในงาน “สุดยอด SMEs ของดีทั่วไทย” ฉลองเทศกาลตรุษจีน ระหว่าง 5 - 8 ก.พ.นี้ ณ SME Bank Tower
วันจันทร์ที่ 4 กุมภาพันธ์ 2562
ชวนช้อปสนั่นในงาน “สุดยอด SMEs ของดีทั่วไทย” ฉลองเทศกาลตรุษจีน ระหว่าง 5 - 8 ก.พ.นี้ ณ SME Bank Tower
SME D Bank เชิญชวนขาช้อปซื้อสินค้าดีเด่นจาก  SMEs ทั่วฟ้าเมืองไทย ทั้งของกิน ของใช้ และของฝากในราคาประหยัด ฉลองเทศกาลปีใหม่ของชาวจีนและชาวไทยเชื้อสายจีน ในงาน  “สุดยอด SMEs ของดีทั่วไทย ต้อนรับเทศกาลตรุษจีน” ระหว่างวันที่ 5-8 กุมภาพันธ์ 2562
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เชิญชวนขาช้อปซื้อสินค้าดีเด่นจาก SMEs ทั่วฟ้าเมืองไทย ทั้งของกิน ของใช้ และของฝากในราคาประหยัด ฉลองเทศกาลปีใหม่ของชาวจีนและชาวไทยเชื้อสายจีน ในงาน “สุดยอด SMEs ของดีทั่วไทย ต้อนรับเทศกาลตรุษจีน” ระหว่างวันที่ 5-8 กุมภาพันธ์ 2562 ตั้งแต่เวลา 08.30-16.30 น. ณ ชั้น 1 สํานักงานใหญ่ ธพว. SME Bank Tower (ติดสถานีรถไฟฟ้าอารีย์) พิเศษพบกับกิจกรรมพาเหรดสินค้าราคาถูก กิจกรรมล้วงลับจับแจก นาทีทองขนสินค้ามาลด แลก แจก แถมมากมาย พร้อมชมการแสดงดนตรี และกิจกรรมตลอดทั้งวัน โดยสามารถติดตามกิจกรรมความเคลื่อนไหวของธนาคารได้ทางแอปพลิเคชัน SME D Bank หรือสอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “นโยบายภาครัฐต่อภัยคุกคามในโลกดิจิทัล”
วันศุกร์ที่ 10 สิงหาคม 2561
รมว.ดิจิทัลฯ ปาฐกถาพิเศษหัวข้อ “นโยบายภาครัฐต่อภัยคุกคามในโลกดิจิทัล”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “นโยบายภาครัฐต่อภัยคุกคามในโลกดิจิทัล” ในพิธีเปิดงานเสวนา “National Cybersecurity & Critical Information Infrastructure Protection for Thailand : Telecommunications Industry Focus” โดยสมาคมโทรคมนาคมแห่งประเทศไทยในพระบรมราชูปถัมภ์ (TCT) จัดขึ้น ซึ่ง รมว.กระทรวงดิจิทัลฯ ได้กล่าวถึงช่วง 5 ปีที่ผ่านมา ประเทศไทยต้องเผชิญกับภัยคุกคามทางเทคโนโลยีดิจิทัล ส่งผลกระทบต่อภาคธุรกิจ การเงิน จากการทําให้เกิดการรั่วไหลของข้อมูล ดังนั้น ภาครัฐและภาคเอกชนควรร่วมมือกันพัฒนากําลังคนด้านความปลอดภัยไซเบอร์ (Cybersecurity) ให้มากขึ้น เพราะประเทศไทยยังขาดแคลนบุคลากรกลุ่มนี้ โดยกระทรวงดิจิทัลฯ ได้ดําเนินการผลักดันเรื่องที่เกี่ยวข้องอย่างต่อเนื่อง ทั้งในส่วนของการผลักดันพระราชบัญญัติว่าด้วยการรักษาความมั่นคงปลอดภัยไซเบอร์ พ.ศ. .... ซึ่งอยู่ในกระบวนการเตรียมนําเสนอต่อคณะรัฐมนตรี รวมถึงการตั้งคณะกรรมการเตรียมความพร้อมด้านไซเบอร์ (Cyber Security Agency Thailand : CSAT) การดําเนินแนวทางการกําหนดโครงสร้างพื้นฐานสําคัญทางสารสนเทศ (Critical Information Infrastructure: CII) ของประเทศ การสร้างแนวปฏิบัติเพื่อตอบสนองต่อสถานการณ์ฉุกเฉินทางความมั่นคงปลอดภัยไซเบอร์ (Standard Operating Procedure: SOP) รวมทั้งมอบหมายให้สํานักงานพัฒนาธุรกรรมทางอิเล็กทรอนิกส์ (องค์การมหาชน) หน่วยงานในสังกัดฯ ร่วมมือกับศูนย์ความร่วมมืออาเซียน-ญี่ปุ่น (ASEAN-Japan Cybersecurity Capacity Building Centre) เพื่อพัฒนาบุคลากรความมั่นคงปลอดภัยไซเบอร์ เตรียมความพร้อมรับมือภัยคุกคามไซเบอร์ในระดับภูมิภาค เป็นต้น เมื่อวันที่ 10 สิงหาคม 2561 ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ
********************************
รัฐบาลไทย-ข่าวทำเนียบรัฐบาล-​นายกรัฐมนตรีและภริยาถวายเทียนพรรษาแด่สมเด็จพระสังฆราช เนื่องในเทศกาลเข้าพรรษา ประจำปี 2563
วันศุกร์ที่ 3 กรกฎาคม 2563
​นายกรัฐมนตรีและภริยาถวายเทียนพรรษาแด่สมเด็จพระสังฆราช เนื่องในเทศกาลเข้าพรรษา ประจําปี 2563
​นายกรัฐมนตรีและภริยาถวายเทียนพรรษาแด่สมเด็จพระสังฆราช เนื่องในเทศกาลเข้าพรรษา ประจําปี 2563
วันนี้ เวลา 09.00 น. พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมนางนราพร จันทร์โอชา ภริยา เข้าเฝ้า ฯ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ วัดราชบพิธสถิตมหาสีมาราม และสมเด็จพระวันรัต ณ วัดบวรนิเวศราชวรวิหาร เพื่อถวายเทียนพรรษาและเครื่องสักการะ เนื่องในเทศกาลเข้าพรรษา ประจําปี 2563
โอกาสนี้ นายกรัฐมนตรีและภริยา พร้อมด้วย พล.อ.ประวิตร วงษ์สุวรรณ รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายเทวัญ ลิปตพัลลภ รัฐมนตรีประจําสํานักนายกรัฐมนตรี และนายดิสทัต โหตระกิตย์ เลขาธิการนายกรัฐมนตรี ถวายเครื่องสักการะเทียนพรรษา ผ้าไตร เครื่องไทยธรรม เนื่องในเทศกาลเข้าพรรษา ประจําปี 2563 แด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ พระวิหาร วัดราชบพิธสถิตมหาสีมา โอกาสนี้ สมเด็จพระสังฆราชประทานพรให้นายกรัฐมนตรีและภริยา รองนายกรัฐมนตรี และรัฐมนตรีประจําสํานักนายกรัฐมนตรี เลขาธิการนายกรัฐมนตรี ให้มีสุขภาพแข็งแรง พร้อมประทานกําลังใจคณะรัฐบาลในการปฏิบัติหน้าที่ด้วย
จากนั้น นายกรัฐมนตรี และภริยา เดินทางต่อไป วัดบวรนิเวศวิหาร เขตพระนคร กรุงเทพฯ เพื่อถวายเครื่องสักการะ เทียนพรรษา ผ้าไตรจีวรเครื่องไทยธรรม แด่สมเด็จพระวันรัต เจ้าอาวาสวัดบวรนิเวศราชวรวิหาร เนื่องในเทศกาลเข้าพรรษา ประจําปี 2563 ด้วย
********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเพิ่มสิทธิบัตรทองครอบคลุมการส่งเสริมสุขภาพและป้องกันโรค
วันพฤหัสบดีที่ 2 มกราคม 2563
รัฐบาลเพิ่มสิทธิบัตรทองครอบคลุมการส่งเสริมสุขภาพและป้องกันโรค
วันจันทร์ที่ 30 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบของขวัญปีใหม่ 2563 สร้างสุขให้คนไทย มีสุขภาพดีทุกกลุ่มวัย ด้วยการเพิ่มสิทธิประโยชน์การเข้าถึงการรักษาและบริการสาธารณสุขที่จําเป็นอย่างมีคุณภาพและมาตรฐาน ผ่านกองทุนหลักประกันสุขภาพแห่งชาติ ที่ครอบคลุมทั้งการส่งเสริมสุขภาพและป้องกันโรค เช่น การเข้าถึงยาจําเป็นที่มีราคาแพง / คัดกรองมะเร็งปากมดลูกด้วยนวัตกรรมใหม่ เพื่อสุขภาวะที่ดีสําหรับผู้หญิง / จัดระบบรักษาโรคหายากอย่างครบวงจร / ฉีดวัคซีนป้องกันโรคอุจจาระร่วงจากเชื้อไวรัสโรต้า ในทารกอายุ 2-6 เดือน / บูรณาการร่วมกับทุกภาคส่วน ยุติปัญหาวัณโรคในกลุ่มผู้ต้องขังในเรือนจํา เป็นต้น ทั้งนี้ รัฐบาลมุ่งหวังส่งความสุขให้คนไทย มีสุขภาพพลานามัยที่แข็งแรงและมีคุณภาพชีวิตที่ดีอย่างยั่งยืน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร. ออมสิน ชีวะพฤกษ์ ลงพื้นที่ติดตามการปฏิบัติราชการในภูมิภาค เขตตรวจราชการที่ 18
วันพฤหัสบดีที่ 18 พฤษภาคม 2560
รมต.นร. ออมสิน ชีวะพฤกษ์ ลงพื้นที่ติดตามการปฏิบัติราชการในภูมิภาค เขตตรวจราชการที่ 18
รมต.นร. ออมสิน ชีวะพฤกษ์ ลงพื้นที่ติดตามการปฏิบัติราชการในภูมิภาค เขตตรวจราชการที่ 18
วันนี้ (18 พฤษภาคม 2560) นายออมสิน ชีวะพฤกษ์ รัฐมนตรีประจําสํานักนายกรัฐมนตรีลงพื้นที่เพื่อกํากับและติดตามการปฏิบัติราชการในภูมิภาค เขตตรวจราชการที่ 18 ณ จังหวัดนครสวรรค์ และจังหวัดอุทัยธานี ระหว่างวันที่ 18 – 19 พฤษภาคม 2560
ในการนี้ รัฐมนตรีประจําสํานักนายกรัฐมนตรีได้กําชับการแก้ไขปัญหาอุทกภัย ในพื้นที่จังหวัดพิจิตรและกําแพงเพชร พร้อมทั้งลงตรวจพื้นที่บึงบอระเพ็ด เพื่อสนับสนุนการพัฒนาบึงบอระเพ็ดให้เป็นพื้นที่ต้นแบบในการพัฒนาจังหวัดในด้านต่างๆ เช่น พัฒนาเศรษฐกิจด้านการท่องเที่ยว การแก้ปัญหาภัยพิบัติ และการใช้เป็นพื้นที่พัฒนาการประมงน้ําจืดและการเกษตร
------------------------